stanford-oval/wikipedia huggingface dataset:
אנדרה שאגווארי
ביוגרפיה > נעוריו

אנדרה שאגווארי היה תלמיד מצטיין כבר בגיל צעיר. הוא בלט בין חבריו התלמידים בדרך החשיבה הייחודית שלו ובכישרונו. הוא התעניין במיוחד בספרות. כתב הרבה שירים וסיפורים קצרים בחייו, הוא היה סופר מוכשר, יכול היה להפוך למשורר גדול לו הדברים היו מתנהלים אחרת, אך שאגווארי כשראה את הסבל והעליבות ברובע 8 בבודפשט (שם גדל), היה נחוש לעזור להמוני העם והפך לעורך דין.
הוא התוודע למרקסיזם בשנות לימודיו באוניברסיטה. בשנת 1935 הפך למנהיג "מפלגת הסטודנטים המתקדמים" (HDP), שהוקמה במסגרת "האגודה האוניברסיטאית של הסטודנטים היהודים-הונגרים במוסדות האקדמיים". בשנת 1936 קיבל תואר דוקטור במשפטים ובמדע המדינה. הוא הפך עובד בבית המשפט המחוזי בבודפשט. באותה תקופה הצטרף למפלגה הסוציאל-דמוקרטית ההונגרית (MSZDP). הוא בעיקר הרצה, וארגן את תנועת הנוער של השמאל. ב-25 ביולי 1937 נשא לאישה את אחת מעמיתיו למפלגה, מגדה בכרך. בספטמבר אותה שנה השתתף במתקפה על בית מפלגת צלב החץ הפשיסטית, הפרו-נאצית והאנטי-יהודית ברחוב טומפה. הוא נתפס ונגזרו עליו שמונה חודשי מאסר. הוא שוחרר ב-10 בדצמבר 1940 ולאחר שרות קצר בשירות העבודה (עבודות כפייה לגברים יהודים בעבור הצבא ההונגרי) בהודמזוושרהיי הועסק על ידי יומון המפלגה נפסבה במחלקת ההפצה שלו. הוא הפך למזכיר ועדת הנוער הלאומית (OIB) של מדור הנוער ב-MSZDP, והקדיש חלק נכבד מזמנו לנושא זה. נקודת מפנה גדולה בחייו הייתה כשהצטרף למפלגת הקומוניסטים של הונגריה בסוף 1940. הוא ירד למחתרת משנת 1942, אך המשיך לעבוד בתנועת הנוער.
הוא היה המארגן הראשי של הפגנת המחאה ליד אש התמיד בכיכר בתיאני בשנת 1941. ב-6 באוקטובר הקיפו שלוש מאות צעירים סוציאל-דמוקרטים את האנדרטה עם שלט והניחו זר על סרט צבעי הדגל לאומי - למען חופש הונגריה - עם הכיתוב "הנוער ההונגרי". הוא גם השתתף בארגון התנועה נגד המלחמה בכיכר פטפי בשנת 1942. ב-15 במרץ התכנס קהל של שישה עד שמונת אלפים אנשים כדי למחות נגד המלחמה. המפגינים יצאו לכיוון כיכר לאיוש קושוט, אך בגשר השלשלאות ניסו השוטרים לפזר את המחאה. כמעט מאה אנשים עוכבו, ובכל זאת חלק מהמפגינים הצליח להגיע לפסל קושוט, שם חזרו על דרישותיהם נגד המלחמה. בשנת 1944 ערך שאגווארי את העיתון "שלום וחופש". הוא היה מעורב בארגון תנועת ההתנגדות.
מותו

בהנחייתו של פטר האין (לאחר כיבוש הונגריה ב-19 במרץ 1944 חטפו ה-SD והגסטאפו אנשי שמאל ואנטי-פשיסטיים על בסיס רשימות שהעביר אליהם פטר האין. הוא הורה גם על מעצרו של אנדרה שאגווארי. לאחר השתלטות מפלגת צלב החץ ב-16 באוקטובר 1944 מונה ליועץ הממשלה וחבר במועצה השרים. לאחר המלחמה הוצא להורג) החלו לעקוב אחריו. ב-27 ביולי 1944 בבודפשט, בקונדיטוריה הגדולה ברחוב בודאקסי (כיום מסעדת רמיז) הגיעו ארבעה ז'נדרמים לעצור אותו. בן זוגו למפגש נכנע ללא התנגדות, אך שאגווארי הציג תעודת זהות מזויפת ואז שלף אקדח לעבר הז'נדרמים ופצע את שלושתם. בחילופי האש שהתפתח ניסה שאגווארי להימלט, זרק את אקדחו הריק ורץ לרחוב, אך שם ירה בו אחד הז'נדרמים ופצע אותו אנושות. האגדה מספרת כי הז'נדרמים התקרבו לשאגווארי הגוסס ושאלו לגבי זהותו. התשובתו הייתה: "היו לי שלושים ושניים שמות, נחשו איזה מהם אמיתי." שאגווארי ואחד הז'נדרמים שקיבל אות לשבח יחד עם שלושת האחרים, מת מפצעיו בבית החולים.
לאסלו קרישטוף, אחד מארבעת הז'נדרמים נידון למוות בתלייה בשנת 1959 על רצח שאגווארי והוצא להורג, אם כי באותה תקופה לעיתים רחוקות נגזר עונש מוות פוליטי. בית המשפט העליון של הונגריה ביטל בשנת 2006 את פסק הדין וקבע כי הז'נדרמים פעלו נגד שאגווארי בהתאם לחוק דאז (ועדיין בכל הקשור לשימוש בנשק). הדבר עורר דיון סוער, ומתנגדי הזיכוי טענו כי ניתן לפרש את הזיכוי כאילו לדעת בית המשפט הונגריה פעלה כמדינת שלטון החוק למרות הכיבוש הגרמני.
הנצחה

פסל חזה של שאגווארי במאקו (עיר)
פסל חזה בטטבאניה
פסל של אנדרה שאגווארי במחסן
עבודותיו

ענקים וגמדים (בודפשט, 1949)
ילדי בית היתומים (בודפשט, 1953)
ספרות

תיק שאגווארי. בית המשפט העליון ושלטון החוק; עורך טמאש קראוס, פאל לדרר, טיבור טמאש; 2006
לאסלו שבד: נסיבות רציחתו של אנדרה שאגווארי לאור המסמכים (העבר שלנו - 2008/1.
אגנש שאגווארי (עורכת): אנדרה שאגווארי - חייו ומאבקו להונגריה העצמאית וחופשית (1979) ISBN 963-422-198-X
קטלין טריאן: למען החיים. פרקים מחייו של אנדרה שאגווארי, 1963
לקריאה נוספת

לקסיקון ביוגרפי הונגריhttps://web.archive.org/web/20080216015316/http://www.vitezirend.co.hu/Tradition/kristoflaszlo.htm
הז'נדרמריה ההונגרית אינה עוד 'פושע מלחמה', Hazánkért.com, 10 בנובמבר 2006
פסק הדין של בית המשפט העליון בזיכויו של לאסלו קריסטוף
לוח הזיכרון של אנדרה שאגווארי כוסה בדברצן, Index.hu, 8 ביולי 2008
אישטוואן רמניי דיינש: האם אנו מכירים אותם? הונגרים מפורסמים ממוצא יהודי (הוצאת Ex Libris, בודפשט, 2000) ISBN 963-85530-3-0
הערות שוליים

↑  Budapesti Zsidó Hitközség születési anyakönyve 1913-14 év 314. oldal, 2247. sor
↑  Születése bejegyezve az Budapest VIII. kerületi polgári anyakönyv 6997/1903 száma alatt.
↑  Ságvári egy demokráciában vállalhatatlan Alfahír.hu
↑  LEVÉLTÁRI SZEMLE: Hírek – Ságvári Ágnes (אורכב 10.10.2008 בארכיון Wayback Machine) 2000. 3. szám
↑  „Az 56-os forradalom miatt 1961-ben hajtottak végre halálos ítéletet. Az ezt követő időszakra már nem volt jellemző, hogy politikai ügyek miatt szabtak volna ki halálbüntetést (Hamusics János ügyét kivéve 1967-ben), ettől kezdve a büntetési forma eltörléséig már csak köztörvényes bűntettekért kerültek siralomházba a bűnözők.” (Lenthár Balázs: halálbüntetés Magyarországon(הקישור אינו פעיל) (Pécsibölcsész, 2013. február 17.)
↑  Múlnak az évek, őrzi az ének, Index, 2015. március 4.
| --- | --- |
בקרת זהויות :  BIBSYS: 11041847  ISNI: 0000 0000 7902 147X  LCCN: n80044009  SUDOC: 116448075  VIAF: 65301266   WorldCat (עם VIAF): 65301266
אלכסנדר סרוב

| --- | --- |

סרוב, 2005
 לידה:  24 במרץ 1951 (בן 73) מיקולאייב, ברית המועצות
 שם לידה:  אלכסנדר ניקולייביץ' סרוב
 מוקד פעילות:  רוסיה, ברית המועצות 
 תקופת הפעילות:  מ-1975
 סוגה:  אסטרדה, מוזיקה קלאסית 
 שפה מועדפת:  רוסית, אוקראינית 
 כלי נגינה:  פסנתר, סקסופון, קלרינט 
 שיתופי פעולה בולטים:  איגור קרוטוי
 פרסים והוקרה:  אמן העם של הפדרציה הרוסית  אמן מצטיין של רוסיה הסובייטית  פרס לנין קומסומול  פרס משרד הפנים של רוסיה 
 http://www.alexander-serov.ru
 פרופיל ב-IMDb
 
אלכסנדר ניקולייביץ' סרוב (ברוסית: Александр Николаевич Серов; נולד ב-24 במרץ 1951) הוא זמר אסטרדה סובייטי רוסי ואוקראיני, מעבד מוזיקלי, מנצח, מוזיקאי אינסטרומנטליסט, מלחין, מפיק מוזיקלי, משורר. אמן העם של הפדרציה הרוסית (2004).
ביוגרפיה

אלכסנדר נולד ב־24 במרץ 1954 בכפר קטן קובלובקה שבמחוז ניקולייב.
אלכסנדר נכנס לעולם המוזיקה כבר בבית הספר. מאוחר יותר, כאשר הוקסם מהמוזיקה נעשה עוד יותר פעיל, אלכסנדר החליט ללמוד באופן עצמאי לנגן בפסנתר, וסיים את לימודיו בבית הספר למוזיקה. השכלה גבוהה קיבל אלכסנדר סרוב במכון לתרבות קרסנודר. שם למד מקצוע מנהיג תזמורות.
סרוב החל לעבוד במומחיותו רק בסוף שנות השבעים. לפני כן, משנת 1970 עד 1973 שירת בחיל הים. במשך זמן קצר היה חבר בלהקה, שם היה גם זמר וגם אינסרומנטליסט.
סרוב התפרסם בציבור הרחב כששוחרר שיר הכוכבים הראשון שלו: "שייט" (Круиз). היא הוצגה עם אולגה זרובינה, וזמן קצר אחר כך הפך השיר "שיחה בינלאומית" (Международный разговор), ששר עם טטיאנה אנציפרובה, לפופולרי בקרב הקהל. במשך שנתיים, משנת 1982 עד 1984, עבד סרוב כראש להקה.
האלבום הראשון של אלכסנדר סרוב יצא בשנת 1984 וכונה "עולם האוהבים" (Мир влюбленных). בשנת 1987 יצא האלבום השני, מדונה (Мадонна). בשנת 1990 יצא האלבום "את אוהבת אותי" (Ты меня любишь), בשנת 1991 - "אני בוכה" (Я плачу), בשנת 1993 - "סוזנה" (Сюзанна). כל הזמן הזה, משנת 1988 עד 1993, סרוב היה במסע הופעות, ולא רק במולדתו, אלא גם במדינות אחרות (גרמניה, ארצות הברית, קנדה, ישראל).
סרוב ידועה בשיתוף הפעולה שלו עם המלחין איגור קרוטוי שכתב את רוב להיטיו.
להיטים

מוזיקה של  איגור קרוטוי:
"אני אוהב אותך עד דמעות" (Я люблю тебя до слёз) (מילים:איגור ניקולייב)
"מדונה" (Мадонна) (מילים:רימה קזקובה)
"את אוהבת אותי" (Ты меня любишь) (מילים:רימה קזקובה)
"איך להיות" (Как мне быть) (מילים:אלכסנדר קוסרב)
"לילה גנוב" (Ворованная ночь) (מילים:סרגיי בסטצ'ניי)
"מטר מטאורים" (Звездопад) (מילים:איגור ניקולייב)
"מוזיקת חתונה" (Музыка Венчальная) (מילים:רימה קזקובה)
"סיוזנה" (Сюзанна) (מילים:ליליאנה וורונצובה)
"אני מאוהב בך כבר הרבה זמן" (Я в тебя давно влюблён) (מילים:מיכאל ריאבינין)
"בואי נגנוב אחד את השני" (Давай друг друга украдём) (מילים:ניקולאי זינובייב)
אחרים:
"מקוללת" (Проклятая)
"האלה שלי" (Моя Богиня)
"נרות" (Свечи)
"טל סתיו" (Осення роса)
"אהבה אין סופית" (Бесконечная любовь)
"תסלחי לי" (Прости меня)
"אני לא מאמין" (Я не верю)
הערות שוליים

↑  https://manygoodtips.com/celebrity/alexander-serov-biography-personal-life-photos-discography-rumors-and-latest-news.html
ערך זה הוא קצרמרבנושא רוסיה ובנושא אישים. אתם מוזמנים לתרום לוויקיפדיה ו.
| --- | --- |
בקרת זהויות :  PLWABN: 9810692384405606  ISNI: 0000 0004 6001 0067  MusicBrainz: 5e9364b2-99ce-4d39-b5fb-0d9c15bf2681  VIAF: 311804329   WorldCat (עם VIAF): 311804329 
סרוב מקבל את התואר אמן העם של הפדרציה הרוסית מהנשיא פוטין, 2005.
אלכסנדרה יבלוצ'קובה

| --- | --- |

 לידה:  3 בנובמבר 1866 (יוליאני) סנקט פטרבורג, האימפריה הרוסית 
 פטירה:  20 במרץ 1964 (בגיל 97) מוסקבה, הרפובליקה הסובייטית הפדרטיבית הסוציאליסטית הרוסית, ברית המועצות 
 מדינה:  האימפריה הרוסית, ברית המועצות 
 מקום קבורה:  בית הקברות נובודוויצ'יה 
 מעסיק:  תיאטרון מאלי 
 פרסים והוקרה:  פרס סטלין  מדליה לגבורת העמל במלחמת המולדת הגדולה 1941–1945  האמנית העממית של הרפובליקה הסובייטית הפדרטיבית הסוציאליסטית הרוסית  אמן מצטיין של רוסיה הסובייטית  מדליית ההגנה על מוסקבה  האמנית העממית של ברית המועצות  עיטור הדגל האדום של העמל  עיטור לנין  מדליה להנצחת 800 שנים לייסוד מוסקבה 
 
אלכסנדרה אלכסנדרובנה יבלוצ'קובה (ברוסית: Алекса́ндра Алекса́ндровна Я́блочкина;‏ 3 בנובמבר 1866 – 20 במרץ 1964) הייתה שחקנית תיאטרון רוסית, ששיחקה בתיאטרון מאלי.
ב-1985 החליט האיגוד האסטרונומי הבינלאומי לקרוא על שמה מכתש הפגיעה יבלוצ'קובה שנמצא על כוכב הלכת נוגה.
ביוגרפיה

יבלוצ'קובה נולדה ב-3 בנובמבר 1866 בסנקט פטרבורג שבאימפריה הרוסית (רוסיה של ימינו).
בשנים 1888–1961 שיחקה יבלוצ'קובה בתיאטרון מאלי.
ב-1937 הוענק ליבלוצ'קובה עיטור האמן העממי של ברית המועצות.
ב-1943 זכתה יבלוצ'קובה בפרס המדינה על שם סטלין (רו'), שהוחלף מאוחר יותר לפרס ברית המועצות.
יבלוצ'קובה נפטרה במוסקבה, ברית המועצות, ב-20 במרץ 1964, ונקברה בבית העלמין נובודוויצ'יה שבעיר.
הערות שוליים

1 2  התאריך מוצג על פי לוח השנה היוליאני. על פי הלוח הגרגוריאני, התאריך הוא 15 בנובמבר 1866
↑  Planetary Names: Crater, craters: Yablochkina on Venus, planetarynames.wr.usgs.gov
| --- | --- |
בקרת זהויות :  NLI: 987007434289005171  PLWABN: 9810543642905606  BnF: cb113328124 (data)  GND: 135829380  ISNI: 0000 0003 7413 8662  LCCN: no2008165898  LNB: 000300149  NKC: osa2018998377  VIAF: 22135821   WorldCat (עם VIAF): 22135821 
ערך זה הוא קצרמרבנושא אישים ובנושא רוסיה. אתם מוזמנים לתרום לוויקיפדיה ו.
ארז קוחנסקי

| --- | --- |

 לידה:  3 ביולי 1984 (בן 40) תל אביב שבישראל
 עמדה:  סמול פורוורד
 גובה:  1.95 מטר
 קבוצות כשחקן
 2002–2003   2003–2005   2005–2006   2006–2007   2007–2008   2008–2009   2009–2010   2010–2011   2011–2014:  מכבי תל אביב   מכבי ראשון לציון   בני השרון   עירוני רמת גן   מכבי אשדוד   אליצור קריית אתא   מכבי אשדוד   עירוני רמת גן   מכבי עירוני רעננה
 הישגים כשחקן
 מדליית כסף באליפות אירופה לנבחרות עתודה עם נבחרת העתודה של ישראל בכדורסל (2004)
ארז קוחנסקי (נולד ב-3 ביולי 1984 בתל אביב), הוא כדורסלן עבר ישראלי, שיחק בעמדות הקלע והסמול פורוורד. גובהו 1.96 מטר.
קריירה

קוחנסקי גדל בקבוצת הנוער של מכבי תל אביב. מגיל 16 היה קפטן קבוצת הנוער של המועדון והיה שותף לזכייתה באליפות ובגביע בעונות 2000-2001 ו-2001-2002. בסוף עונת 2001-2002 החל להתאמן עם הקבוצה הבוגרת.
בעונת 2002-2003 שיחק קוחנסקי בקבוצה הבוגרת של מכבי תל אביב, והיה שותף לזכייתה באליפות ליגת העל הישראלית ובגביע המדינה בכדורסל, ובהגעתה לגמר הליגה האדריאטית.
לאחר שלא קיבל הזדמנות אמיתית בקבוצת האם, עבר קוחנסקי בעונת 2003-2004 לקבוצת מכבי ראשון לציון. בסיום אותה העונה השתתף קוחנסקי באליפות אירופה עם נבחרת העתודה של ישראל בכדורסל וזכה איתה במקום השני.
גם בעונת 2004-2005 שיחק קוחנסקי בראשון לציון, והיה שותף לעליית הקבוצה לפלייאוף של ליגת העל ולחצי גמר גביע המדינה בכדורסל. כמו כן, שיחק ארז בסיום אותה עונה עם נבחרת העתודה באליפות העולם עד גיל 21, בה הגיעה הנבחרת למקום ה-10.
בעונת 2005-2006 שיחק ארז בקבוצת בני השרון.
בעונת 2006-2007 עבר קוחנסקי לקבוצת עירוני רמת גן, איתה הגיע לחצי גמר גביע המדינה בכדורסל. בסיום אותה עונה שיחק ארז במסגרת האוניברסיאדה עם הנבחרת האולימפית בכדורסל.
את עונת 2007-2008 פתח קוחנסקי בעירוני רמת גן, אך באמצע העונה עבר למכבי אשדוד מהליגה הלאומית עקב מיעוט הדקות שלהן זכה ברמת גן.
בעונת 2008-2009 שב קוחנסקי לליגת העל במדי העולה החדשה אליצור קריית אתא, שבה שימש כקפטן והיה שותף לירידת הקבוצה לליגה הלאומית.
בעונת 2009-2010 חזר קוחנסקי לקדנציה שנייה במדי מכבי אשדוד מהליגה הלאומית ומונה להיות הקפטן.
בעונת 2010-2011 חזר קוחנסקי עירוני רמת גן שירדה לליגה הלאומית.
בעונת 2011-2012 ירד קוחנסקי לליגה הארצית והצטרף לקבוצת מכבי עירוני רעננה, שהתפצלה מקבוצת בני השרון וזאת לאחר שכבר שיחק בעבר בקבוצה המאוחדת של בני השרון.
אלכסנדר מקניקול

| --- | --- |
אין תמונה חופשית
 לידה:  1 באוגוסט 1990 (בן 34) ניו ג'רזי, ארצות הברית
 מדינה:  ארצות הברית
 תקופת הפעילות:  מ-2013
 מקום לימודים:  אוניברסיטת דה סיילס
 פרופיל ב-IMDb
 
אלכסנדר "אלכס" מק'ניקול  (באנגלית: Alexander "Alex" MacNicoll; נולד ב-1 באוגוסט 1990) הוא שחקן אמריקאי.
ביוגרפיה

מק'ניקול נולד במחוז האנטרדון (אנ'), ניו ג'רזי שבארצות הברית ב-1 באוגוסט 1990.
ב-2012, סיים את לימודי לתואר ראשון בחוג לאמנויות של אוניברסיטת דה סיילס (אנ'), בפנסילבניה.
קריירה

בשנת 2013 שיחק לראשונה בסרט קצר.
בשנת 2014 החל לשחק בתפקיד חוזר בסדרה "טרנספרנט" באמזון פריים וידאו, שם גילם את דמותו של קולטון. באותה שנה ביצע מספר הופעות אורח בסדרות כמו "משפחה מודרנית", "מחשבות פליליות" ו"משפחת פוסטר".
בשנת 2015 גילם תפקיד קטן בדרמת הספורט "המרוץ לפסגה" (אנ') בכיכובו של קווין קוסטנר, ושיחק לצד ארון אקהרט בדרמת ספורט אחרת "הנבחרת שלי" (אנ') בדמותו של מייק קמפבל.
בשנת 2017 הוא גילם את פיטר סטאנדל בסדרת הטלוויזיה של נטפליקס, "13 סיבות".
בשנת 2018 גילם את דמותו המתבגרת של סגן נשיא ארצות הברית דיק צ'ייני בסרט הדרמה ביוגרפי "סגן הנשיא" שביים וכתב אדם מקיי, בעוד את דמותו הבוגרת גילם כריסטיאן בייל.
בשנת 2019 הוא גילם את לוק הולברוק בסדרה המקורית של נטפליקס, "עולם חדש". באותה שנה שיחק בסרט האמריקאי-אוקראיני "זכר ברקוט", המהווה עיבוד לרומן ההיסטורי באותו שם "זכר ברקוט" מאת הסופר והמשורר האוקראיני איוואן פרנקו.
בשנת 2020 גילם את בראד בסרט הנעורים "איזה מין נוער" (אנ'), המהווה עיבוד מחודש לסרט בכיכובו של ניקולס קייג' "איזה מין נוער" (אנ') משנת 1983. בהמשך השנה, גילם את קווין בסרט הדרמה-קומי המקורי של HBO Max, "המסע של ורוניקה" (אנ') שכתבה וביימה רייצ'ל לי גולדנברג (אנ').
בשנת 2022 גילם את קייל בעונה השלישית של סדרת הקומדיה השחורה עטורת השבחים "בארי" מבית רשת HBO.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | המרוץ לפסגה (אנ') | פיטצ' מיטשל |  |
| 2015 | Despair Sessions | דייוויד דונר |  |
| 2015 | הנבחרת שלי (אנ') | מייק קמפבל |  |
| 2016 | הגל החמישי | פלינטסטון |  |
| 2016 | My Many Sons | סאנדנס וויקס (אנ') |  |
| 2016 | An American Girl Story – Maryellen 1955: Extraordinary Christmas | ג'סי רוס |  |
| 2017 | Last Rampage | דונלד "דוני" טייסון |  |
| 2018 | A.X.L. | סם פונטיין |  |
| 2018 | Anthem of a Teenage Prophet | סטן |  |
| 2018 | סגן הנשיא | דיק צ'ייני בצעירותו |  |
| 2019 | זכר ברקוט | מקסים |  |
| 2019 | All Roads to Pearla | ברנדון בל |  |
| 2020 | The California No | יו |  |
| 2020 | איזה מין נוער (אנ') | בראד |  |
| 2020 | Acts of Revenge | דייוויד דונר |  |
| 2020 | Day 13 | קולטון פרימונט |  |
| 2020 | המסע של ורוניקה (אנ') | קווין |  |
| 2021 | Heart of Champions | ג'ון |  |
| 2021 | No Man's Land | לוקאס גריר |  |
| TBA | Bellyache | דין |  |
| TBA | Valara | סטן |  |
| TBA | Grand Gesture | בן |  |
| TBA | The Path |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | משפחה מודרנית | רקדן | פרק: "Las Vegas" |
| 2014 | משפחת פוסטר | מתאבק | 2 פרקים |
| 2014 | מחשבות פליליות | אנדרו פורד | פרק: "The Boys of Sudworth Place" |
| 2014–2019 | טרנספרנט | קולטון | 10 פרקים |
| 2015 | בונז | אלכס דאנאוויי | פרק: "The Psychic in the Soup" |
| 2015 | ריזולי ואיילס | קולין | פרק: "Love Taps" |
| 2016 | Arch Agency | ג'ורג' | סדרת רשת; 2 פרקים |
| 2016 | TMI Hollywood | דמויות שונות | סדרת רשת; 2 פרקים |
| 2017–2020 | 13 סיבות | פיטר סטאנדל | 5 פרקים |
| 2019 | עולם חדש | לוק הולברוק | תפקיד ראשי; 10 פרקים |
| 2021 | אקפולקו (אנ') | בובי | פרק: "All Night Long" |
| 2022 | בארי | קייל | 2 פרקים |
| TBA | Wolf | ד"ר ואן מרקוס | סדרת טלוויזיה עתידית של NBC |
הערות שוליים

↑  Our Alumni bei desales.edu
אלכסנדרה פיבוברובה

| --- | --- |

 לידה:  21 בינואר 1985 (בת 39) מוסקבה, ברה"מ 
 שם לידה:  Александра Игоревна Пивоварова 
 מדינה:  רוסיה רוסיה
 בן זוג:  איגור וישניאקוב
 מספר צאצאים:  1
 
אלכסנדרה "סאשה" איגורייבנה פיבוברובה (ברוסית: Александра "Саша" Игoрeвнa Пивоварова; נולדה ב-21 בינואר 1985) היא דוגמנית-על רוסייה,  היחידה עד כה שהשתתפה ב-6 עונות רצופות של בית האופנה האיטלקי פראדה.
ביוגרפיה

פיבוברובה נולדה במוסקבה, למשפחה עם ארבעה ילדים. לאחר סיום לימודיה התיכוניים, היא התקבלה לאוניברסיטה הממשלתית למדעי הרוח של רוסיה (РГГУ) לפקולטה לתולדות האמנות. שם הכירה את הצלם איגור וישניאקוב, כעת בעלה.
פיבוברובה לא חשבה על קריירת דוגמנות עד שחברה, וישניאקוב, צילם אותה ב-2005 והעביר את התמונות לסניף הראשי של סוכנות הדוגמנות הבינלאומית "IMG Models" הממוקם בארצות הברית. לאחר שבועיים, היא פתחה את תצוגת האופנה של בית האופנה פראדה במילאנו.
במאי 2007, דגמנה פיבוברובה יחד עם עמיתותיה על השער של ווג האמריקאי. ב-2008 מגזין האופנה "מארי קלייר" הגדיר אותה כדוגמנית השנה וקרל לגרפלד הזמין אותה לפתוח ולסגור את תצוגת אופנה של שאנל. אותה השנה, פתחה פיבוברובה תצוגות אופנה של "Rodarte",‏ "Rag&Bone" ו-"Pringle of Scotland". ב-2009 השתתפה פיבוברובה בתצוגות אופנה של אלי סעב, שאנל, כריסטיאן דיור ו-ולנטינו. נוסף לכך, מגזין "Vogue Paris" הכניס אותה לרשימת 30 הדוגמניות הטובות ביותר של שנות ה-2000. ב-2011 הוציאה פיבוברובה עבור רשת ביגוד אמריקאית גאפ, פיג'מות שעליהן הודפסו דמויות וצורות שצוירו על ידיה. על פי נתוני האתר Models.com האמריקאי, היא מדורגת במקום הרביעי ב-"Top 50 Women" לשנת 2012.
סרטים

2011: In Time (קלרה)
הערות שוליים

↑  Les 30 Mannequins des Années 2000
↑  Models.com
אפוגוניים

| אפוגוניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: אפוגוניים
שם מדעי
 Apogonidae ‏בונפרטה, 1846

Pterapogon kauderni
Rhabdamia gracilis
Archamia fucata
Apogon holotaenia
אפוגוניים (שם מדעי: Apogonidae) היא משפחה של דגים מסדרת הדקראים החיים בימים ובאוקיינוסים כשכמה מינים חיים במים מליחים וחלק מבני הסוג Glossamia חיים אפילו במים מתוקים.
אורכם הממוצע הוא 10 ס"מ אך חלקם גדולים יותר. דגים אלה בעלי פה גדול, סנפירי חזה קטנים וזנבות בעלי אונות ארוכות. רבים מדגים אלה מקושטים ובעלי צבעים מרשימים. הם ניזונים מפלנקטון ומסרטנים קטנים או דגים קטנים.
רבים מהם חיים בשוניו אלמוגים או בלגונות לאורך החופים.
חלק מדגים אלה הם דגי נוי באקווריומים.
מיון

משפחה אפוגוניים (Apogonidae)
תת-משפחה Amioidinae
סוג ומין יחיד Amioides polyacanthus
סוג ומין יחיד Holapogon maximus
תת-משפחה Apogoninae
סוג אפוגון (Apogon)
סוג Apogonichthyoides
סוג Apogonichthys
סוג ומין יחיד Archamia bleekeri
סוג Astrapogon
סוג Cercamia
סוג Cheilodipterus
סוג Fibramia
סוג Foa
סוג Fowleria
סוג Glossamia
סוג Gymnapogon
סוג Jaydia
סוג ומין יחיד Lachneratus phasmaticus
סוג Lepidamia
סוג Neamia
סוג Nectamia
סוג Ostorhinchus
סוג ומין יחיד Ozichthys albimaculosus
סוג ומין יחיד Paroncheilus affinis
סוג Phaeoptyx
סוג Pristiapogon
סוג Pristicon
סוג Pseudamiops
סוג ומין יחיד קרדינל בנגאי (Pterapogon kauderni)
סוג ומין יחיד Quinca mirifica
סוג Rhabdamia
סוג Siphamia
סוג Sphaeramia
סוג Taeniamia
סוג Verulux
סוג Vincentia
סוג ומין יחיד Xeniamia atrithorax
סוג Yarica
סוג Zapogon
סוג Zoramia
תת-משפחה Paxtoninae
סוג ומין יחיד Paxton concilians
תת-משפחה Pseudamiinae
סוג Pseudamia
אלכסנדר פאל

| --- | --- |

 לידה:  16 בדצמבר 1988 (בן 35) צ'ליאבינסק, ברה"מ 
 מדינה:  רוסיה 
 תקופת הפעילות:  מ-2013 
 מקום לימודים:  האקדמיה הרוסית לאמנויות התיאטרון 
 פרופיל ב-IMDb
 
אלכסנדר ולדימירוביץ' פאל (ברוסית: Александр Владимирович Паль; נולד ב-16 בדצמבר 1988) הוא שחקן קולנוע רוסי.
ביוגרפיה

צאצא של גרמנים רוסים שהתיישבו בהרי אורל בימי הדיכוי הסטליניסטי. בתחילה הוא לא תכנן להיות שחקן. הוא למד במכון GITIS בסדנה של הבמאי ליאוניד חייפץ ושיחק בהצגות תיאטרון הנוער במוסקבה ותיאטרון מאיאקובסקי.
פילמוגרפיה נבחרת

| שנה | כותרת | תפקיד | הערות |
| --- | --- | --- | --- |
| 2013 | מתנשקים | ליושה |  |
| 2014 | הכל בבת אחת | דן |  |
| 2014 | מתנשקים 2 | ליושה |  |
| 2014 | יולקי 1914 | פיליפוב |  |
| 2015 | ברית הסמרטוטים | פופוב |  |
| 2015 | הארדקור הנרי |  |  |
| 2016 | שוברת הקרח | ניקולאי קוקושקין |  |
| 2016 | הילד הטוב | סטניסלב איליץ' |  |
| 2017 | פשיטה | פיודור ווצ'בסקי |  |
| 2019 | נאמנות | סרגיי |  |
| 2019 | טוליה הרובוט | טוליה | סדרת טלוויזיה |
| 2019 | עמוק יותר! | רומן |  |
| ‏2021 | סתם אחד | אח של יוליאן | סרט אמריקאי |
| ‏2021 | יום המתים |  |  |
| ‏2021 | בנסו | בנסו |  |
| ‏2021 | מאסר בית | חוקר |  |
פרסים

פסטיבל הסרטים הבינלאומי בסחלין - פרס השחקן הטוב ביותר (על תפקידו ב"ברית הסמרטוטים").
קינוטאבר - פרס השחקן הטוב ביותר (על תפקידו ב"ברית הסמרטוטים").
הערות שוליים

1 2  Приз «Кинотавра» за лучшую мужскую роль разделили сразу четыре актёра
↑  "Александр Паль: Мне говорили: «Куда ты суёшься? В Москве куплено всё»". אורכב מ-המקור ב-2018-03-21. נבדק ב-2018-05-09.
↑  Сверхновые: Александр Паль и Юлия Александрова
| --- | --- |
בקרת זהויות :  LCCN: no2018092666  VIAF: 2875153239460729450009   WorldCat (עם VIAF): 2875153239460729450009
אלכסנדר מקלין (רופא)

| --- | --- |

 לידה:  1889 הודו 
 פטירה:  21 במרץ 1967 (בגיל 78 בערך) אברדין, הממלכה המאוחדת 
 מדינה:  הממלכה המאוחדת 
 השכלה:  אוניברסיטת לונדון  Plymouth College 
 פרסים והוקרה:  הצלב הצבאי  קצין במסדר האימפריה הבריטית 
 
אלכסנדר הפְּבֶּרְן מקלין (באנגלית: Alexander Hepburne Macklin ‏ 1889 - 21 במרץ 1967) היה רופא בריטי שהיה אחד משני הרופאים במשלחת הטראנס-אנטארקטית האימפריאלית של ארנסט שקלטון בשנים 1914–1917. בשנת 1922 הצטרף למשלחת האחרונה של שקלטון, משלחת שקלטון-רווט, באונייה "קווסט".
ביוגרפיה > נעורים ולימודים

אלכסנדר מקלין נולד בהודו, שם עבד אביו כרופא. כשהמשפחה חזרה לאנגליה פתח ד"ר מקלין מרפאה באיי סילי, שם היה מקלין הצעיר לשייט נלהב ומומחה. הוא יצא ללמוד בקולג' של פלימות' והמשיך באוניברסיטת לונדון. אחרי תקופת עבודה קצרה כמלח, המשיך את לימודיו באוניברסיטת ויקטוריה במנצ'סטר, שם הוסמך לרפואה.